चार साल का सबसे ठंडा दिन; अगले तीन दिन भी ठंड से राहत नहीं
हिमालय से आ रही बर्फीली हवा से क्षेत्र में ठिठुरन का दौर जारी है। यहां बीते 24 घंटे में रात का तापमान 0.9 डिग्री लुढ़ककर गुरुवार 4.5 डिग्री तक लुढ़क गया। यह चार साल का सबसे ठंडा दिन रहा।
सुबह हलका कोहरा रहा, जो 8 बजे तक छंटा। ठंडी हवाओं ने दिनभर कंपाया। कंबल ओढ़कर लोगों ने कामकाज किया। कृषि विशेषज्ञों के मुताबिक रात का तापमान घटा व दिन-रात के तापमान में लगातार अंतर कम हुआ तो पाले की आशंका बढ़ जाएगी। अभी तापमान में अंतर ज्यादा है। इससे पाला पड़ने के आसार नहीं हैं। मौसम विज्ञान केंद्र के मुताबिक 28 दिसंबर तक कड़ाके की ठंड का दौर जारी रहेगा। राहत की उम्मीद कम है। गुरुवार को अधिकतम तापमान 24.2 डिग्री रहा। अधिकतम व न्यूनतम तापमान में एक-एक डिग्री की गिरावट दर्ज हुई।
28 दिसंबर तक कड़ाके की ठंड
हिमालय तरफ की बर्फीली हवा से ठंड बढ़ी है। 28 दिसंबर तक कड़ाके की ठंड रहेगी। राहत की उम्मीद कम है। इसके बाद तापमान बढ़ेगा। - अनुपम काश्यपि, मौसम निदेशक भोपाल
बीते चार साल में 24 दिसंबर का दिन सबसे ठंडा रहा। इस दिन 2014 में न्यूनतम तापमान 6.3 डिग्री, 2013 में 11.0 व 2012 में 7.5 डिग्री सेल्सियस दर्ज हुआ था।
चार साल में 24 दिसंबर सबसे ठंडा दिन
सुबह 8 बजे बाद कोहरा हटा, ठंड से बचने के लिए धूलकोट के रड़तिया व रिछू कंबल ओढ़े।
स्वास्थ्य : बच्चों और बुजुर्गों का रखें ध्यान
जिला अस्पताल के एमडी डॉ. एमएस बार्चे ने बताया कड़ाके की ठंड में बच्चे व बुजुर्गों की सेहत पर ध्यान दें। उन्हें गर्म कपड़े पहनाएं। गर्म खाद्य सामग्री का सेवन करें। स्वास्थ्य बिगड़ने पर डॉक्टर की सलाह लें।
रबी फसल : देरी से बाेई फसल अच्छी होगी
आंचलिक अनुसंधान केंद्र सह संचालक डॉ. एमएल शर्मा व डीडीए सीएल केवड़ा ने बताया ठंड से रबी की फसलों में बढ़वार होगी। देरी से बोई गई गेहूं व चना फसल की बढ़वार के साथ पैदावार भी अच्छी रहेगी। अभी पाले के आसार नहीं है। अभी न्यूनतम-अधिकतम तापमान में काफी अंतर है।
ठिठुरन : 24 घंटे में 0.9 डिग्री लुढ़का रात का तापमान, गर्म कपड़े पहन लोग कर रहे काम
hin_Deva hin_Deva hin_Deva awa_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva